Kappa Aquarii - Wikipedia
Die ligging van Kappa Aquarii (in die rooi sirkel).
Spektraaltipe K2 III
Regte klimming 22h 37m 45.38049s
Deklinasie -04° 13′ 40.9939″
Skynmagnitude (m) 5,03
Radius (R☉) 13
Ligsterkte (L☉) 60
Temperatuur (K) 4 581
Situla, 63 Aquarii, BD-04 5716, FK5 1595, HD 214376, HIP 111710, HR 8610, SAO 146210.
Kappa Aquarii (afgekort as κ Aqr) is ’n dubbelster in die sterrebeeld Waterdraer (Aquarius). Met ’n skynbare magnitude van 5,03 is dit dofweg met die blote oog sigbaar.
Die twee komponente word Kappa Aquarii A (amptelik bekend as Situla, die stelsel se tradisionele naam) en B genoem.
Die dubbelster is sowat 214 ligjare van die Son af geleë. Die helderste komponent is ’n reusester met ’n sterreklassifikasie van K2 III. Die voorraad waterstof is opgebrand en die ster het gegroei tot 13 keer so groot soos die Son. Die ligsterkte vanaf sy buitenste skil is 60 keer dié van die Son, teen ’n effektiewe temperatuur van 4 581 K. Dit gee die ster die oranje skynsel van ’n K-tipe ster.
Die dowwer metgesel is sowat 98,3 boogsekondes weg en het ’n skynbare magnitude van 8,8.
Die ster se Bayer-naam is "Kappa Aquarii" en sy Flamsteed-naam "63 Aquarii". Die tradisionele naam, "Situla" is ’n Latynse woord wat "emmer" of "waterkruik" beteken.
In 2016 het die Internasionale Astronomiese Unie se sternaamwerkgroep (WGSN) die amptelike naam "Situla" vir die ster Kappa Aquarii A goedgekeur omdat hulle eiename aan individuele sterre toegeken het eerder as aan stergroepe.
↑ 1,0 1,1 Buscombe, W. (1962), "Spectral classification of Southern fundamental stars", Mount Stromlo Observatory Mimeogram 4, Bibcode: 1962MtSOM...4....1B.
↑ 2,0 2,1 van Leeuwen, F. (November 2007), "Validation of the new Hipparcos reduction", Astronomy and Astrophysics 474 (2): 653–664, doi:10.1051/0004-6361:20078357, Bibcode: 2007A&A...474..653V.
↑ 3,0 3,1 3,2 3,3 Nicolet, B. (1978), "Photoelectric photometric Catalogue of homogeneous measurements in the UBV System", Astronomy and Astrophysics Supplement Series 34: 1–49, Bibcode: 1978A&AS...34....1N.
↑ 4,0 4,1 4,2 4,3 4,4 4,5 4,6 Massarotti, Alessandro et al. (Januarie 2008), "Rotational and Radial Velocities for a Sample of 761 HIPPARCOS Giants and the Role of Binarity", The Astronomical Journal 135 (1): 209–231, doi:10.1088/0004-6256/135/1/209, Bibcode: 2008AJ....135..209M.
↑ "kap Aqr -- Star", SIMBAD (Centre de Données astronomiques de Strasbourg), http://simbad.u-strasbg.fr/simbad/sim-basic?Ident=kap+Aqr, besoek op 2012-01-30
↑ "Naming Stars". IAU.org. Besoek op 16 Desember 2017.
↑ Allen, Richard Hinckley, Star Names — Their Lore and Meaning: Aquarius (Dover ed.), http://penelope.uchicago.edu/Thayer/E/Gazetteer/Topics/astronomy/_Texts/secondary/ALLSTA/Aquarius*.html, besoek op 2012-07-01.
Foto van κ Aquarii
Kappa Aquarii op WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Artikels en foto's
Koördinate: 22h 37m 45.38049s, −04° 13′ 40.9939″
Ontsluit van "https://af.wikipedia.org/w/index.php?title=Kappa_Aquarii&oldid=2015097"
Die bladsy is laas op 13 Julie 2019 om 12:15 bygewerk.